b"\n_START_ARTICLE_\nMesap\xc5\xa1\xc4\x8dina\n_START_SECTION_\nJezikoslovna uvrstitev\n_START_PARAGRAPH_\nMesap\xc5\xa1\xc4\x8dina predstavlja samostojno vejo indoevropske jezikovne dru\xc5\xbeine. Nekateri jezikoslovci jo povezujejo z ilir\xc5\xa1\xc4\x8dino in domnevajo, da so mesapski jezik v ju\xc5\xbeno Italijo v predzgodovinski dobi ponesli ilirski priseljenci. V arheologiji to hipotezo podpirajo podobnosti v kerami\xc4\x8dnih in kovinskih predmetih na obeh straneh Jadrana, s stali\xc5\xa1\xc4\x8da jezikoslovja pa povezava med mesap\xc5\xa1\xc4\x8dino in ilir\xc5\xa1\xc4\x8dino ni zanesljivo dokazana in v celoti sloni na podobnosti osebnih in krajevnih imen.\n_START_SECTION_\nMesapski napisi\n_START_PARAGRAPH_\nNapisi v mesap\xc5\xa1\xc4\x8dini so iz obdobja med 6. in 1. stoletjem pr. n. \xc5\xa1t. Pisani so v mesapski pisavi, ki izhaja iz gr\xc5\xa1kega alfabeta. O mesapskem jeziku ni znanega mnogo, ker je ve\xc4\x8dina napisov zelo kratkih in se v glavnem sestojijo iz osebnih imen._NEWLINE__NEWLINE_Primer mesapskega napisa iz mesta Vaste:_NEWLINE_klohi zis thotoria marta pido vastei basta veinan aran in daranthoa vasti staboos xohedonas daxtassi vaanetos inthi trigonoxo a staboos xohetthihi dazimaihi beiliihi inthi rexxorixoa kazareihi xohetthihi toeihithi dazohonnihi inthi vastima daxtas kratheheihi inthi ardannoa poxxonnihi a imarnaihi_NEWLINE_Med besedami iz tega napisa sta zanesljivo pojasnjeni samo prvi dve: klohi domnevno pomeni 'poslu\xc5\xa1aj, \xc4\x8duj', zis pa naj bi bilo mesapsko ime boga Zeusa. Pomen ostalih besed ni dokon\xc4\x8dno pojasnjen."